

**СЛУЖБЕНИ ГЛАСНИК**

**ОПШТИНЕ БАТОЧИНА**

|  |  |
| --- | --- |
| **БАТОЧИНА**  28.02.2025. године | **ГОДИНА 2025.**  БРОЈ 5. |

**ОПШТИНСКО ВЕЋЕ ОПШТИНЕ БАТОЧИНА**

На основу члана 18. Закона о јавном информисању и медијима („Службени гласник РС“, бр. 92/23), члана 11. став 1. тачка 22. и члана 60. став 1. и 3. Пословника о раду Општинског већа општине Баточина („Сл. гласник општине Баточина“, бр.33/21), Општинско веће општине Баточина, на седници одржаној 28.фебруара 2025. године, доноси:

**О Д Л У К У**

**о расподели средстава за суфинансирање пројеката у области јавног нформисања у 2025. години**

**Члан 1.**

За суфинансирање пројеката којима се остварује јавни интерес у области јавног информисања у 2025. години, опредељују се средства у износу од 2.000.000,00 динара.

**Члан 2.**

Средства из члана 1. ове одлуке расподељују се за суфинансирање пројеката путем јавног конкурса у износу од 2.000.000,00 динара.

**Члан 3.**

Ова Одлука ступа на снагу наредног дана од дана објављивања у „Сл. гласнику општине Баточина“.

**О б р а з л о ж е њ е**

У складу са чланом 18. Закона о јавном информисању и медијима, предвиђено je да Република Србија, аутономна покрајина, односно јединица локалне самоуправе обезбеђује из буџета део средстава за остваривање јавног интереса у области јавног информисања и да их расподељује на основу спроведених јавних конкурса и појединачним давањима, на основу принципа о додели државне помоћи и заштити конкуренције, без дискриминације.

Приликом одлучивања о износу средстава, као и минималног и максималног износа средстава који ће се расподељивати на сваком расписаном конкурсу, орган јавне власти полази од стварних трошкова производње медијских садржаја за које се ти конкурси расписују.

Законом о јавном информисању и медијима предвиђено је да се средства опредељена за суфинансирање пројеката у области јавног информисања расподељују на основу спроведених јавних конкурса и путем појединачних давања, с тим што се за појединачна давања може определити највише 5% средстава од укупно опредељених средстава.

Одлуком о буџету општине Баточина за 2025.годину („Сл.гласник општине Баточина“ бр. 31/24) програм 1201- развој културе и информисања ПА 0004, предвиђена су средства за остваривање јавног интереса у области јавног информисања у укупном износу од 2.000.000,00 динара.

Полазећи од горе наведеног одлучено је да се наведена средстава за суфинансирање пројеката у области јавног информисања у износу од 2.000.000,00 динара, расподели путем јавног конкурса.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-245/25-III од 28.фебруара 2025. године**

**ПРЕДСЕДНИК**

**ОПШТИНСКОГ ВЕЋА**

**Дејан Аранђеловић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**о**

На основу члана 20. Закона о јавном информисању и медијима („Службени гласник РС“, број: 92/23), Одлуке о буџету општине Баточина за 2025. годину („Сл. гласник општине Баточина“, бр. 31/24), Одлуке о расподели средстава за суфинансирање пројеката у области јавног информисања у 2025. години број: 020-245/25-III од 28.02.2025. године, и члана 11. став 1. тачка 22. и члана 60. став 1. и 3. Пословника о раду Општинског већа општине Баточина („Сл. гласник општине Баточина“, бр. 33/21), Општинско веће општине Баточина, на седници одржаној дана 28. фебруара 2025. године, доноси:

**О Д Л У К У**

**о расписивању конкурса** **за суфинансирање пројеката производње медијских садржаја у области јавног информисања на територији општине Баточина у 2025. години**

**Члан 1.**

Средства у износу од 2.000.000,00 динара биће расподељена на основу спроведеног јавног конкурса за суфинансирање пројеката за остваривање јавног интереса у области јавног информисања.

**Члан 2.**

У складу са наведеним Општинско веће општине Баточона расписује конкурс за суфинансирање пројеката производње медијских садржаја у области јавног информисања у 2025. години.

**Члан 3.**

Најнижи износ средстава који се може одобрити за суфинансирање пројекта је 75.000,00 динара, а највиши 1.000.000,00 динара.

**Члан 4.**

Саставни део ове Одлуке чини Конкурс за суфинансирање проjеката производње медијских садржаја у области јавног информисања на територији општине Баточина у 2025. години.

**Члан 5.**

Ова Одлука ступа на снагу наредног дана од дана објављивања у „Сл. гласнику општине Баточина“.

**О б р а з л о ж е њ е**

Општинско веће општине Баточина, као орган надлежан за послове јавног информисања, спроводи, путем јавних конкурса, поступак суфинансирања пројеката којима се остварује јавни интерес у области јавног информисања, утврђен Законом о јавном информисању и медијима.

Одлуком о буџету општине Баточина за 2025. годину опредељена су средства у износу од 2.000.000,00 динара, за суфинансирање пројеката у области јавног информисања.

Општинско веће општине Баточина је у складу са Законом о јавном информисању и медијима, у 2025. години, расписало конкурс за суфинансирање пројеката производње медијских садржаја у циљу остваривања јавног инетереса информисања грађана општине Баточина и унапређења медијског и новинарског професионализма.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-246/25-III од 28.фебруара.2025. године**

**ПРЕДСЕДНИК**

**ОПШТИНСКОГ ВЕЋА**

**Дејан Аранђеловић**

На основу чл. 16. став 1. тачка 4) и 20. Закона о јавном информисању и медијима („Службени гласник РС”, бр. 92/23), Уредбе о условима и критеријумима усклађености државне помоћи у области јавног информисања („Службени гласник РС”, број 9/22), Уредбе о правилима и условима за доделу помоћи мале вредности (de minimis помоћи) („Службени гласник РС”, број 23/21), Правилника о суфинансирању пројеката за остваривање јавног интереса у области јавног информисања („Службени гласник РС”, бр. 6/24) и Одлуке о расписивању конкурса за суфинансирање пројеката производње медијских садржаја у области јавног информисања на територији општине Баточина у 2025. години број: 020-246/25-III од 28. фебруара 2025. године, Општинско веће општине Баточина, расписуjе:

**К О Н К У Р С  
за суфинансирање проjеката производње медијских садржаја у области јавног информисања на територији општине Баточина у 2025. години**

**I ПРЕДМЕТ И НАМЕНА**

Конкурс се расписује ради пружања финансијске подршке производње медијских садржаја који доприносе остваривању јавног интереса у области јавног информисања грађана на територији општине Баточина дефинисаног чланом 15. Закона о јавном информисању и медијима (у даљем тексту: Закон) и објављује се на веб-сајту општине Баточина: [www.sobatocina.org.rs](http://www.sobatocina.org.rs) и на Јединственом информационом систему за спровођење и праћење пројеката у области јавног информисања – ЈИС.

Средства опредељена за овај конкурс износе 2.000.000,00 динара.

Најмањи износ средстава који се може одобрити за суфинансирање пројекта је 75.000,00 динара, а највећи 1.000.000,00 динара.

Учесник конкурса за производњу медијских садржаја за штампане медије и новинске агенције, **у складу са правилима и условима за доделу помоћи мале вредности (de minimis помоћи)**, може поднети захтев за суфинансирање пројекта у износу који не прелази 80% оправданих трошкова предложеног пројекта, а највише до износа утврђеног конкурсом.

Учесник конкурса за производњу медијских садржаја од локалног значаја за радио и интернет медије, **у складу са условима и критеријумима усклађености државне помоћи у области јавног информисања**, може поднети захтев за суфинансирање пројекта у износу који не прелази 80% оправданих трошкова предложеног пројекта, а највише до износа утврђеног конкурсом.

Учесник конкурса за производњу медијских садржаја за телевизије, **у складу са условима и критеријумима усклађености државне помоћи у области јавног информисања**, може поднети захтев за суфинансирање пројеката у износу који не прелази 50% оправданих трошкова производње медијских садржаја, а највише до износа утврђеног конкурсом.

Изузетно, у складу са условима и критеријумима за доделу државне помоћи у области јавног информисања, у складу са чланом 18. став 1. Закона, учесник конкурса за производњу медијских садржаја за телевизије може поднети захтев за суфинансирање пројеката у износу који не прелази 80% оправданих трошкова, уколико се конкурс расписује за пројекте производње медијских садржаја **чија комерцијална експлоатација није предвиђена**, и то за:

1) производњу медијских садржаја намењених друштвено осетљивим групама, као што су деца и млади, жене, старе особе, социјално и здравствено угрожена лица, особе са инвалидитетом, припадници ЛГБТ заједнице, припадници етничких мањина и др.;

2) производњу медијских садржаја који су намењени очувању, изражавању културног идентитета како српског народа тако и националних мањина, водећи рачуна да националне мањине прате одређене програмске целине на свом матерњем језику и писму;

3) производњу медијских садржаја који промовишу и афирмишу теме из области науке, општег образовања укључујући и медијску писменост као део образовног система, здравственог образовања и образовања у вези са заштитом животне средине;

4) производњу медијских садржаја намењених информисању наших грађана у иностранству на српском језику, као и припадника српског народа који живи ван територије Републике Србије;

5) производњу медијских садржаја намењених представљању културног наслеђа и

уметничког стваралаштва у земљи и иностранству.

Конкурс се расписује и средства се додељују за пројекте чија реализација може трајати до годину дана од дана доношења одлуке о додели средстава.

Приликом закључивања уговора са сваким корисником одређује се рок за реализацију пројекта, у складу са планом пројектних активности.

**II ПРАВО УЧЕШЋА**

Право учешћа на Конкурсу има:

1. издавач чији је медиј уписан у Регистар медија у складу са законом, и који има одговарајуће овлашћење за пружање медијске услуге у складу са законом који уређује електронске медије односно који је уписан у Регистар медијских услуга који води Регулаторно тело за електронске медије, када се ради о електронским медијима;
2. лице које се бави производњом медијских садржаја и које приложи доказ, не старији од 30 дана, да ће суфинансиран медијски садржај бити реализован путем медија који испуњава услове из тачке 1.

Право учешћа на Конкурсу за производњу медијских садржаја у штампаном и дигиталном формату имају микро, мала и средња правна лица и предузетници.

Право учешћа на Конкурсу за производњу медијских садржаја за телевизију имају микро, мала, средња и велика правна лица и предузетници.

Право учешћа на конкурсу немају издавачи, односно лица која се баве производњом медијских садржаја са истим пројектом који је подржан на конкурсима Републике Србије, аутономне покрајине, односно јединице локалне самоуправе и за који је корисник органу доставио извештај о реализацији пројекта.

Право учешћа на конкурсу немају издавачи са медијем **у коме нису објављени основни подаци о медију у облику импресума**.

Право учешћа на конкурсу немају издавачи који се финансирају из јавних прихода за обављање делатности у области јавног информисања.

Право учешћа на конкурсу немају подносиоци који су добили средства за суфинансирање пројекта на конкурсу Републике Србије, аутономне покрајине, односно јединице локалне самоуправе, а нису у уговором предвиђеном року и прописаној форми поднели наративни и финансијски извештај и произведени медијски садржај односно доказ о реализацији пројекта.

Право учешћа на конкурсу немају подносиоци који су добили средства за суфинансирање пројекта на конкурсу Републике Србије, аутономне покрајине, односно јединице локалне самоуправе, а за које се утврди да су ненаменски трошена, односно да нису испунили уговорну обавезу.

Право учешћа на Конкурсу немају лица који се налазe у поступку повраћаја државне или de minimis помоћи, као и лица која су били у тешкоћама у смислу прописа о контроли државне помоћи.

**III УСЛОВИ ЗА УЧЕШЋЕ НА КОНКУРСУ**

Учесник Конкурса може конкурисати само са jедним проjектом.

Издавач више медија има право учешћа на Конкурсу са једним пројектом за сваки медиј.

Пројекат у смислу Закона подразумева заокружену програмску целину или део целине (жанровска и временска) којом се доприноси остваривању јавног интереса предвиђеног чланом 15. Закона.

**Средства се додељују за производњу новог медијског садржаја**, у складу са планираним активностима наведеним у пројекту, у којем удео преузетог садржаја из других извора, односно архивских снимака не може бити већи од 20 процената, при чему садржаји из других извора и архивски снимци морају бити јасно означени.

Документарна грађа (видео и аудио записи и фотографије) која се користи за илустрацију у производњи новог медијског садржаја (документарног и другог програма) није обухваћена наведеним процентом из става 2. овог члана.

Пројекат у смислу Закона не подразумева праћење друштвених, економских, политичких, културних, спортских и других дешавања на дневном нивоу (вести, централна информативна емисија, јутарњи програм, преглед дана и сл.).

Учесник конкурса, који не располаже одговарајућим капацитетима, може ангажовати друго лице за производњу медијског садржаја чија вредност не прелази 20% од износа средстава који је орган доделио за реализацију пројекта.

Лице које је ангажовано за производњу дела медијског садржаја не може бити запослено код издавача нити повезано лице са издавачем у смислу закона којим се уређује правни положај привредних друштава и других облика организовања.

Право учешћа на Конкурсу немају предузетници који су прекинули обављање делатности.

**IV КРИТЕРИЈУМИ ЗА ОЦЕНУ ПРОЈЕКАТА**

**Општи критеријуми су:**

1. Мера у којој је предложена пројектна активност подобна да оствари јавни интерес у области јавног информисања, а посебно се оцењује:

1. релевантност пројекта;

2. изводљивост пројекта;

3. праћење реализације пројекта;

4. капацитети предлагача пројекта;

5. доступност садржаја циљној групи;

6. буџет и оправданост трошкова.

1. Мера у којој се медиј путем кога ће бити реализован пројекат придржава професионалних и етичких стандарда:

1. да ли су медију путем којег ће бити реализован пројекат изречене мере од стране државних органа, Регулаторног тела за електронске медије или Савета за штампу, у последњих годину дана, због кршења професионалних и етичких стандарда;

2. тежина прекршаја и учесталост понављања.

**Ближи критеријуми су:** Локалне теме, остваривање јавног интереса информисања грађана општине Баточна, као и унапређење медијског и новинарског професионализма на локалном нивоу.

**V ДОКУМЕНТАЦИЈA**

Учесник Конкурса је обавезан да достави следећу документацију, **сложену наведеним редоследом:**

1. Попуњену и потписану пријаву (Образац 1) **у четири примерка**

Образац 1 се састоји из предлога пројекта и буџета пројекта и преузима се са веб-сајта општине Баточина: www.sobatocina.org.rs

1. Бодовну листа за оцену пројекта производње медијских садржаја (Образац 4) **у четири примерка.**

**Подносиоци на бодовној листи попуњавају:**

Назив органа јавне власти:

Назив конкурса:

Подносилац пријаве:

**Обавезно спојити** **предлог пројекта, буџет пројекта и бодовну листу у једну целину** (сваки примерак мора бити посебна целина, без коричења)

1. Доказ (потврда) да ће медијски садржаj бити емитован/објављен у медију који је уписан у Регистар медија **(обавезно само за лица која се баве производњом медијских садржаја, а нису издавачи медија**) **у једном примерку**
2. Примерак последњег издања новина у којима ће медијски садржај бити објављен (**за штампане медије**) **у једном примерку**
3. Изјаву учесника (у слободној форми) да произведени садржај неће бити комерцијално експлоатисан (**за пројекте** **чија комерцијална експлоатација није предвиђена)** **у једном примерку**
4. Изјаву учесника (образац о потребној интервенцији- на сајту Општине) дапројекат не би могао бити реализован без доделе државне помоћи, односно да пројекат не би могао бити реализован другим инструментом државне помоћи осим субвенција -бесповратних средстава **(за телевизију, радио и интернет медије)** **у једном примерку**
5. Изјаву учесника (изјава „de minimis“- на сајту Општине) о укупном износу средстава која су му у текућој и претходне две календарске године додељена по основу помоћи мале вредности ( de minimis помоћи) (**за штампане медије и новинске агенције**) **у једном примерку.**
6. Изјаву учесника (изјава „повраћај државне помоћи“, на сајту Општине) да се не налази у поступку повраћаја државне или de minimis помоћи и да није био у тешкоћама у смислу прописа о контроли државне помоћи  **у једном примерку**

**VI РОКОВИ**

Конкурс је расписан за период од 3. марта до 17. марта 2025.године. године.

Одлука о расподели средстава доноси се најкасније у року од 90 дана од дана закључења Конкурса. Одлука се доноси у облику решења са образложењем.

**VII ПОЗИВ ЗА УЧЕШЋЕ У РАДУ СТРУЧНЕ КОМИСИЈЕ**

Оцену пројеката поднетих на Конкурс врши стручна комисија коју именује Оштинско веће општине Баточина.

Позивају се новинарска и медијска удружења да писаним путем предложе чланове стручне комисије

Позивају се теоретичари, аналитичари и практичари из области медија заинтересовани за учешће у раду комисије, да писаним путем предложе своје чланство у комисији.

Предлог за члана комисије доставља се на Обрасцу за пријаву за члана комисије (Образац 3) који је објављен на сајту општине Баточина

Предложена лица не смеју бити у сукобу интереса нити обављати јавну функцију, у складу са правилима о борби против корупције.

Удружења и теоретичари, аналитичари и практичари из области медија предлоге за чланове стручне комисије могу послати, у року од 3. марта до 17. марта 2025.године.

Пријаве се достављају на адресу:Општина Баточина, Краља Петра I бр.32., са назнаком: „Пријава за учешће у раду конкурсне комисије за **Конкурс за суфинансирање проjеката** **производње медијских садржаја у области јавног информисања у 2025. години.**

**VIII НАЧИН ПРИЈАВЉИВАЊА**

Пријава пројеката на Конкурс шаље се искључиво поштом у посебној коверти са назнаком: **за Конкурс за суфинансирање проjеката производње медијских садржаја у области јавног информисања на територији општине Баточина у 2025. години**, на адресу: Општина Баточина, Краља Петра I бр.32., 34227 Баточине.

Образац 1, са јасним називом подносиоца пројекта у наслову мејла, шаље се у електронској форми, на адресу:

Конкурсни материјал се не враћа.

Пријаве које не испуњавају услове за учешће на конкурсу, пријаве достављене након истека прописаног рока за достављање, као и пријаве на **погрешном обрасцу**, биће одбачене.

Додатне информациjе могу се добити радним даном од 11 до 14 часова на број телефона: 0648812900.

**IX ОБЈАВЉИВАЊЕ ОДЛУКЕ О РАСПОДЕЛИ СРЕДСТАВА**

Решење о расподели средстава по расписаном Конкурсу, биће обjављено на веб-сајту општине Баточина: www.sobatocina.org.rs., затим на јединственом информационом систему за спровођење и праћење пројеката у области јавног информисања – ЈИС и достављено свим учесницима Конкурса у електронској форми.

Уговор ће се закључити само са лицем коме су додељена средства, а коме рачун у моменту закључења уговора није у блокади.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-246/25-III од 28. фебруара 2025. године**

**ПРЕДСЕДНИК**

**ОПШТИНСКОГ ВЕЋА**

**Дејан Аранђеловић**

На основу члана 77. Закона о основама система образовања и васпитања („Службени гласник Републике Србије“, бр. 88/2017, 27/2018 – др. закон, 10/2019, 27/2018 – др. закон, 6/2020, 129/2021 и 92/2023), члана 10. став 2. Правилника о додатној образовној, здравственој и социјалној подршци детету, ученику и одраслом („Службени гласник РС“, бр. 80/2018) и члана 27. став 5. и члана 60. став 5. Пословника о раду Општинског већа општине Баточина („Службени гласник општине Баточина“, број 33/21), Општинско веће општине Баточина на седници одржаној дана 28.02.2025. године, донело је:

**ЗАКЉУЧАК**

**о усвајању Извештаја о раду Интерресорне комисије (ИРК) за процену потреба за додатном образовном, здравственом и социјалном подршком детету, ученику и одраслом и предложеним и пруженим подршкама за 2024. годину**

1. **Усваја се** Извештај о раду Интерресорне комисије (ИРК) за процену потреба за додатном образовном, здравственом и социјалном подршком детету, ученику и одраслом и предложеним и пруженим подршкама за 2024. годину, бр. 020-146/2025-IV-01 од 14.02.2025. године, који је саставни део овог закључка.
2. Овај Закључак објавити у „Службеном гласнику општине Баточина“.

**Образложење**

Правни основ за доношење овог закључка садржан је у одредбама члана 77. Закона о основама система образовања и васпитања којим је између осталог прописано да јединица локалне самоуправе прикупља извештаје о раду инетрресорне комисије, предложеној подршци и њеним ефектима најмање два пута годишње, као и у одредбама члана 10. став 2. Правилника о додатној образовној, здравственој и социјалној подршци детету, ученику и одраслом којим је утврђено да је Комисија обавезна да доставља редовне извештаје о свом раду и о предложеној и оствареној подршци општинској, односно градској управи два пута годишње: за прву половину године до 1. августа и Збирни извештај за календарску годину, до 1. марта наредне године на Обрасцу 4. Збирни извештај, након што га усвоји општинско/градско веће, Комисија доставља ресорним министарствима.

У складу са наведеним одредбама, Интерресорна комисија за процену потреба за додатном образовном, здравственом и социјалном подршком детету, ученику и одраслом доставила је Општинском већу општине Баточина Извештај о раду за 2024. годину, бр. 020-146/2025-IV-01 од 14.02.2025. године, ради усвајања.

Имајући у виду наведено, Општинско веће усвојило је Извештај о раду Интерресорне комисије за 2024. годину у достављеном тексту.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-247/25-III од 28.02.2025. године**

**ПРЕДСЕДНИК**

**ОПШТИНСКОГ ВЕЋА**

**Дејан Аранђеловић**

#### GRB SRBIJE

#### Република Србија

#### ОПШТИНА БАТОЧИНА

#### ОПШТИНСКА УПРАВА

#### Интерресорна комисија

#### за процену потреба за додатном

#### образовном, здравственом или

#### социјалном подршком детету,

#### ученику и одраслом

#### Број:020-146/2025-IV-01

#### Датум:14.02.2025. године

**Б а т о ч и н а**

**Образац број 4**

На основу члана 10. став 2. Правилника о додатној образовној, здравственој и социјалној подршци детету, ученику и одраслом („Службени гласник РС”, број 80/18), подносимо

**ИЗВЕШТАЈ О РАДУ ИНТЕРРЕСОРНЕ КОМИСИЈЕ (ИРК) ЗА ПРОЦЕНУ ПОТРЕБА ЗА ДОДАТНОМ ОБРАЗОВНОМ, ЗДРАВСТВЕНОМ ИЛИ СОЦИЈАЛНОМ ПОДРШКОМ ДЕТЕТУ, УЧЕНИКУ И ОДРАСЛОМ И ПРЕДЛОЖЕНИМ И ПРУЖЕНИМ ПОДРШКАМА**

Локална самоуправа општине/града\_\_\_\_\_\_Баточина\_\_\_\_\_\_\_\_\_\_

Годишњи извештај за 2024. годину

1. Основне информације о ИРК

1.1. Име, презиме, професија, систем који представља и функција у комисији за све сталне чланове ИРК

|  |  |  |  |
| --- | --- | --- | --- |
| Име и презиме | Професија | Систем | Функција у ИРК |
| Јасмина Петровић | педијатарка | здравствeне заштите | председница ИРК |
| Ивана Орловић | психолошкиња | образовно-васпитни | чланица ИРК |
| Снежана Митровић | социјална радница | социјалне заштите | чланица ИРК |
| Данијела Вулићевић | дефектолошкиња-логопедица | здравствeне заштите | чланица ИРК |
| Данијела Милосављевић | педијатарка | здравствене заштите | заменица председнице ИРК |
| Оливера Ђорђевић | психолошкиња | образовно-васпитни | заменица чланице ИРК |
| Ана Стевановић | педагогица | социјална заштита | заменица чланице ИРК |
| Ката Јокић | дефектолошкиња-соматопедкиња | здравствена заштита | заменица чланице ИРК |

1.2. Број ангажованих повремених чланова ИРК у извештајној години: \_13\_\_\_

1.3. Број одржаних састанака ИРК у извештајној години:\_\_\_14\_\_\_\_\_

2. Захтеви у години за коју се извештава

2.1. Захтеви и број захтева (необрађених) пренетих из претходног периода

|  |  |  |
| --- | --- | --- |
| Захтеви | Број захтева за децу и ученике | Број захтева за одрасле полазнике |
| Захтеви примљени током године | 12 | / |
| Захтеви пренети из претходног периода | 1 | / |
| Укупно | 13 | / |

2.2. Структура захтева на основу броја примљених захтева, броја пренетих захтева из претходног периода и окончаности процеса процене предлогом ИПП

|  |  |  |  |
| --- | --- | --- | --- |
| Захтеви | Укупан број | Број захтева по којима је поступак процене окончан  (предлогом ИПП) у години за коју се извештава | Број захтева по којима поступак процене није окончан (предлогом ИПП) у години за коју се извештава |
| Захтеви примљени током године | 12 | 11 | 1 |
| Захтеви пренети из претходног периода | 1 | 1 | / |
| Укупно \* | 13 | 12 | 1 |

\* Укупан број треба да одговара укупном броју у првој колони Табеле 2.1. и чини збир захтева у другој и трећој колони Табеле 2.2.

2.3. Структура на основу броју захтева поднетих за исто дете/одраслог

|  |  |  |
| --- | --- | --- |
| Захтев | Број деце и ученка | Број одраслих полазника |
| Поднет први пут за дете | 12 | / |
| Поднет други пут за исто дете | 1 | / |
| Поднет трећи пут за исто дете | / | / |
| Поднет више од три пута за исто дете | / | / |
| Укупно\* | 13 | / |

\*Укупан број треба да одговара броју укупних захтева наведеном у Табели 2.1.

2.3.1. Разлози због којих се поново подноси захтев за исто дете/одраслог

(по потреби додати редове)

|  |  |  |
| --- | --- | --- |
| Разлози поновног јављања детета/одраслог које је ИРК регистровао у години за коју се извештава | Број деце | Број одраслих полазника |
| Одлагање уписа у први разред основне школе за годину дана | 1 | / |
|  |  |  |
| Укупно\* | 1 | / |

\*Укупан број треба да одговара броју захтева наведених у Табели 2.3, видети: захтев поднет по други, трећи пут или више од три пута за исто дете.

2.4. Структура окончаних захтева

2.4.1. Број окончаних захтева у односу на укљученост повремених чланова

|  |  |
| --- | --- |
| Захтев | Број |
| Укључена два повремена члана | / |
| Укључен један повремени члан | 12 |
| Није укључен ниједан повремени члан | / |
| Укупно\* | 12 |

\*Укупан број треба да одговара укупном броју у другој колони Табеле 2.2. (видети: број захтева у којима је окончан поступак)

2.4.2. Број окончаних захтева на основу посматрања током процеса процене у природним животним околностима (породица, школа/вртић, вршњачка група, итд.)

|  |  |
| --- | --- |
| Захтев | Број |
| Четири стална члана ИРК посматрала дете/одраслог у природним животним околностима. | / |
| Три стална члана ИРК посматрала/одраслог дете у природним животним околностима. | / |
| Два стална члана ИРК посматрала дете/одраслог у природним животним околностима. | 3 |
| Један стални члан ИРК посматрао дете/одраслог у природним животним околностима | 8 |
| Дете/одрасли није посматран у природним животним околностима (ИРК нема могућности да посматра децу у природним животним околностима). | 1 |
| Укупно\* | 12 |

\*Укупан број треба да одговара укупном броју у другој колони Табеле 2.2. (видети: број захтева у којима је окончан поступак).

3. Подаци о деци /одраслим полазницима

Разврставање по доминантној тешкоћи која захтева додатну подршку у овој тaбели подразумева да за свако дете наведете једну групу тешкоћа, ону због које је детету доминантно потребна додатна подршка, поред тога што су тешкоће често удружене.

По истом принципу навести основни извор тешкоћа код одраслог полазника (3.1.а.).

3.1 По доминантној тешкоћи (деца)

|  |  |
| --- | --- |
| **Доминантна тешкоћа** | **Број деце** |
| **1.Сметње у развоју и инвалидитет** |  |
| Сметње у интелектуалном функционисању | 7 |
| Комуникацијске сметње (сметње из спектра аутизма и АДХД) | / |
| 1.3. Инвалидитет: телесни инвалидитет(недостаци делова тела) моторичке сметње (отежано кретање и/или коришћење руку, потпуна немогућност ходања и/или коришћења руку), чулне сметње (значајна слабовидост или слепило, наглувост или глувоћа) | / |
| Вишеструке сметње(удружене две или више интелектуалних/комуникацијских сметњи/инвалидитета). | 5 |
| **2.Специфичне тешкоће у учењу** | / |
| 2.1.Тешкоће у читању, писању или рачунању, (уколико нису присутне интелектуалне или чулне смeтње) | / |
| 2.2. Тешкоће у учењу због проблема у понашању или емоционалном развоју | / |
| **3. Деца из социјално-економски нестимулативних средина** | / |
| 3.1. Деца из сиромашних породица | / |
| 3.2. Деца из породица која не говоре језиком средине (на коме се одвија образовни процес) | / |
| 3.3. Деца која дуже време бораве у болници или социјалној установи за смештај | / |
| 3.4. Деца мигранти и тражиоци азила | / |
| **4.Друго (дописати)**  4.1.Деца која дуже изостају из школе због обољења инфективне природе | 1 |
| Укупно деце и ученика\* | 13 |

\*Укупан број треба да одговара укупном броју захтева наведеном у Табели 2.1.

3.1.а. По доминантној тешкоћи (одрасли полазници)

|  |  |
| --- | --- |
| **Доминантна тешкоћа** | **Број одраслих** |
| Телесни инвалидитет и/или чулне сметње | / |
| Интелектуалне сметње | / |
| Психичке сметње | / |
| Социјално нестимулативна средина (социоекономске, културне и језичке баријере) | / |
| Укупно одраслих\* | / |

\*Укупан број треба да одговара укупном броју захтева наведеном у Табели 2.1.

3.2 По узрасту

|  |  |  |  |
| --- | --- | --- | --- |
| Узраст | Број деце | Узраст | Број одраслих полазника |
| 0-3 године | / | 15-18 године | / |
| 3-6,5 година | 4 | 19-24 година | / |
| 6,5-10 година | 3 | 25-29 година | / |
| 10-14 година | 6 | 30-39 година | / |
| 14-18 година | / | 40 и више година | / |
| Укупно\* | 13 | Укупно\* | / |

\*Укупан број треба да одговара укупном броју захтева наведеном у Табели 2.1.

3.3. По полу

|  |  |  |
| --- | --- | --- |
| Пол | Број деце | Број одраслих |
| Женски | 7 | / |
| Мушки | 6 | / |
| Укупно\* | 13 | / |

\*Укупан број треба да одговара укупном броју захтева наведеном у Табели 2.1.

3.4. По укључености у систем образовања

|  |  |
| --- | --- |
| Предшколски програми/школе | Број деце |
| Јасле | / |
| Предшколски програм | 3 |
| Припремни предшколски програм | 2 |
| Основна школа | 8 |
| Средња школа | / |
| Није укључено у систем образовања | / |
| Укупно\* | 13 |

|  |  |
| --- | --- |
| Образовање одраслих | Број одраслих |
| Основна школа (Функционално основно образовање) | / |
| Средња школа (ванредни ученик) | / |
| Није укључено у систем образовања | / |
| Укупно\* | / |

\*Укупан број треба да одговара укупном броју захтева наведеном у Табели 2.1.

3.4.1. Разлози због којих дете није укључено у систем образовања

|  |  |
| --- | --- |
| Разлог | Број деце |
| Календарски узраст до 5,5 година | / |
| Недоступност предшколских установа | / |
| Неодговорност родитеља/другог законског заступника | / |
| Остало (уписати конкретне разлоге, додати редове) није имала потврду о редовном вакцинисању | / |
| Укупно\* | / |

\*Укупан број треба да одговара броју деце која нису укључена у систем образовања наведеном у Табели 3.4.

4. Подаци о посматрању детета/одраслог у природним животним околностима током процеса процене потребе за додатном подршком:

1. свако дете/одрасли посматран у природним животним околностима,
2. већина деце/одраслих посматрана у природним животним околностима,
3. око половине деце/одраслих посматрано у природним животним околностима,
4. мањи број деце/одраслих посматран у природним животним околностима,
5. ИРК нема могућности да посматра децу/одрасле у природним животним околностима.

5. Број и структура предложених и реализованих подршки

5.1. Предложена подршка по броју и врсти предложене подршке

(по потреби додати редове)

|  |  |  |  |
| --- | --- | --- | --- |
| Предложена подршка  *Као предложена подршка уноси се само она врста подршке коју је ИРК предложила (не уписују се подршке које дете има од раније, у било ком систему), и то за децу за коју је урађен индивидуални план подршке.* | Број лица за коју је предложена одређена врста подршке | | укупно |
| број деце | број одраслих |
| Доношење индивидуалног образовног плана (ИОП 2) | 6 | / | 6 |
| Организовање образовне подршке због дужег изостајања из школе због болести ради надокнађивања пропуштеног, односно обезбеђивања континуитета у образовању ученика | 1 | / | 1 |
| Одлагање поласка у први разред узпоновно похађање припремног предшколског прогрма; | 1 | / | 1 |
| Упућивање детета у развојну групу | 2 | / | 2 |
| Субвенције за похађање програма предшколског васпитања и образовања за децу са сметњама у развоју | 3 | / | 3 |
| Остваривање права на увећање дечијег додатка | 5 | / | 5 |
| Обезбеђивање подршке стручњака из одређене области (здравствене заштите) ван образовања у складу са потребама детета | 5 | / | 5 |
| Финансијска подршка породици-надокнада трошкова превоза за дете и пратиоца ради похађања индивидуалних третмана | 2 | / | 2 |

5.2. Праћење реализације предложених подршки͓ \*

(по потреби додати редове)

|  |  |  |  |  |  |  |  |
| --- | --- | --- | --- | --- | --- | --- | --- |
| Предложена подршка  *Бележе се само оне врсте подршке које је ИРК предложила, и то за децу за коју је урађен индивидуални план подршке* | Број лица за коју је одређена подршка предложена и реализована | | Број лица за коју је одређена подршка предложена, али није реализована | | Број лица за коју нема повратне информације о реализацији подршке | | Укупно |
|  | Деца | Одрас. | Деца | Одрас. | Деца | Одрас. |  |
| Доношење индивидуалног образовног плана (ИОП 2) | 6 | / | / | / | / | / | 6 |
| Организовање образовне подршке због дужег изостајања из школе због болести ради надокнађивања пропуштеног, односно обезбеђивања континуитета у образовању ученика | 1 | / | / | / | / | / | 1 |
| Одлагање поласка у први разред уз поновно похађање припремног предшколског прогрма; | 1 | / | / | / | / | / | 1 |
| Упућивање детета у развојну групу | 2 | / | / | / | / | / | 2 |
| Субвенције за похађање програма предшколског васпитања и образовања за децу са сметњама у развоју | 2 | / | 1 | / | / | / | 3 |
| Остваривање права на увећање дечијег додатка | 5 | / | / | / | / | / | 5 |
| Обезбеђивање подршке стручњака из одређене области (здравствене заштите) ван образовања у складу са потребама детета | 5 | / | / | / | / | / | 5 |
| Финансијска подршка породици-надокнада трошкова превоза за дете и пратиоца ради похађања индивидуалних третмана | 1 | / | 1 | / | / | / | 2 |

\*Треба да се сложе врсте и бројеви подршки из табеле о предложеној подршци са подацима у табели о реализованој подршци

6. Врсте подршки које су биле потребне, али нису предложене у ИПП детету/ученику/одраслом због немогућности реализације у локалној заједници

|  |  |  |  |
| --- | --- | --- | --- |
| Подршка | Број лица за коју је одређена подршка потребна, али није предложена у ИПП | | Укупно |
| Деца | Одрасли |
| / | / | / | / |
|  |  |  |  |
|  |  |  |  |

7. Права/услуге о којима је ИРК информисала родитеље/одраслог и упутила их на надлежни орган/установу.

|  |  |  |  |
| --- | --- | --- | --- |
| Права/услуге | Број информисаних лица | | Укупно |
| Деца | Одрасли |
| Право на услугу личног пратиоца | 3 | / | 3 |
| Право на увећани додатак за помоћ и негу другог лица | 2 | / | 2 |
| Право на дечији додатак | 1 | / | 1 |
| Право на финансијску подршку за коришћење услуга здравствене заштите (третмана) | 3 | / | 3 |
| Право на бесплатну ужину | 5 | / | 5 |
| Право на стицање статуса енергетски угроженог купца | 5 | / | 5 |

8. Укупан број приговора на мишљење ИРК : \_\_\_\_0\_\_\_\_\_

9. Активности ИРК у области едукације професионалаца, вршњака и грађана са циљем повећања осетљивости за потребе деце и одраслих којима је потребна додатна подршка:

|  |
| --- |
| / |
|  |
|  |

10. Активности ИРК ван мандата одређеног Правилником о додатној образовној, здравственој и социјалној подршци детету, ученику и одраслом:

|  |
| --- |
| / |
|  |
|  |

11. Тешкоће у раду ИРК:

|  |
| --- |
| / |
|  |

12. Предлози јединици локалне самоуправе за развој услуга у заједници које су потребне као додатна подршка деци/ученицима/одраслима:

|  |
| --- |
| -ангажовати -упослити дефектолога логопеда |
|  |
| Координаторка |

Верица Стевановић \_\_\_\_\_\_\_\_\_\_\_\_\_\_\_\_\_\_

Председница комисије:

Др Јасмина Петровић

\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На основу члана 60. Пословника о раду Општинског већа општине Баточина („Службени гласник општине Баточина", бр. 33/21) и чланова 7, 12. и 13. Правилника о начину, критеријумима и мерилима за избор пројеката у култури који се финансирају или суфинансирају из буџета општине Баточина („Службени гласник општине Баточина“, бр. 27/20), Општинско веће општине Баточина на седници одржаној дана 28.02.2025. године, донело је:

**Р Е Ш Е Њ Е**

1. У Решењу о образовању Комисије за избор пројеката у култури који се финансирају или суфинансирају из буџета општине Баточина у 2025. години број: 020-93/25-III од 31.01.2025. године („Сл. гласник општине Баточина“, бр.2/25), у ставу 1. тачка 1. мења се и гласи:

„1. Драган Пантић из Бадњевца, за члана.“

1. У осталом делу, Решење о образовању Комисије за избор пројеката у култури који ће се финансирати или суфинансирати из буџета општине Баточина у 2025. години, остаје непромењено.
2. Ово Решење објавити у „Службеном гласнику општине Баточина“.

**О б р а з л о ж е њ е**

Правни основ за доношење овог Решења садржан је у одредбама члана 60. Пословника о раду Општинског већа општине Баточина, којим је утврђено да у вршењу својих надлежности доноси одлуке, решења, закључке, наредбе, упутства, препоруке, пословник, правилник, планове, програме и друга акта и даје мишљења, чланова 7, 12. и 13. Правилника о начину, критеријумима и мерилима за избор пројеката у култури који се финансирају или суфинансирају из буџета општине Баточина, којима је прописано да о избору пројеката по расписаном конкурсу одлучује Комисија за избор пројеката, да Комисију образује Општинско веће општине Баточина, а чине је пет чланова, који се бирају из реда угледних и афирмисаних уметника и стручњака у култури за области културних делатности за које се конкурс расписује.

Душан Младеновић, члан Опптинског већа општине Баточина за област култура и туризам, дана 28.02.2025. године, поднео је оставку на дужност члана Комисије за избор пројеката у култури који ће се финансирати или суфинансирати из буџета општине Баточина у 2025. години, која је образована Решењем Општинског већа општине Баточина број: 020-93/25-III oд 31.01.2025. године.

Имајући у виду напред наведеног донето је решење као у диспозитиву.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-249/25-III од 28.02.2025. године**

**ПРЕДСЕДНИК**

**ОПШТИНСКОГ ВЕЋА**

**Дејан Аранђеловић**

**ИЗБОРНА КОМИСИЈА ОПШТИНЕ БАТОЧИНА**

На основу члана 73. Закона о локалним изборима ('' Сл. Гласник РС '', бр. 14/2022 и 35/24), Изборна Комисија општине Баточина на седници, одржаној дана 25.02.2025. године у 15:00 часова, донела је

**Р Е Ш Е Њ Е**

1. **Додељује се** мандат кандидату за одборника Скупштине општине Баточина:

**Весни Ристић** изБрзана, рођене 1982. године, по занимању радник, кандидату за одборника под редним бројем 24. са изборне листе АЛЕКСАНДАР ВУЧИЋ – Баточина не сме да стане.

1. Изборна комисија општине Баточина ће изабраном лицу из тачке 1. овог решења издати Уверење. Изабраном одборнику мандат почиње да тече даном потрвђивања од стране Скупштине општине Баточина.
2. Решење ступа на снагу даном доношења. Ово Решење ће бити објављено на веб презентацији Републичке изборне комисије и званичној интернет презентацији Општине Баточина.

**Образложење**

Изборној комисији општине Баточина, дана 24.02.2025. године, достављен је захтев број 020-226/25-I за попуњавање упражњених одборничких места у СО Баточина.

На седници Скупштине општине Баточина, одржане дана 21. фебруара 2025. године, донета је Одлука о престанку мандата одборника Скупштине општине Баточина број 020-226/25-I од 21.02.2025. године, којом је констатовано да престаје мандат одборника у Скупштини општине Баточина, Милици Милановић из Бадњевца, пре истека времена на који је изабрана, због поднете оставке.

Увидом у изборну листу АЛЕКСАНДАР ВУЧИЋ – Баточина не сме да стане, утврђено је да је први следећи кандидат исте политичке странке, којем није био додељен мандат за одборника, Весна Ристић из Брзана.

Одредбом члана 73. став 1. Закона предвиђено је да мандат који престане одборнику пре него што истекне време на које је изабран, изборна комисија решењем додељује првом наредном кандидату исте политичке странке са исте изборне листе којем није био додељен мандат одборника. Сходно одредбама члана 72. став 3. и 4. Закона, мандат новом одборнику почиње да тече од дана када му је скупштина потврдила мандат и може трајати најдуже до истека времена на које је изабран одборник коме је престао мандат. Одредбом члана 63. Закона прописано је да изборна комисија издаје уверење о избору за одборника.

На основу напред наведеног, одлучено је као у диспозитиву.

**ПОУКА О ПРАВНОМ ЛЕКУ:** Против овог решења може се поднети приговор Изборној комисији општине Баточина, у року од 72 часа од објављивања Решења на веб презентацији Републичке изборне комисије

Број: 013-3/25-I

У Баточини, дана 25.02.2025. године

**Изборна комисија општине Баточина**

**ПРЕДСЕДНИК ИЗБОРНЕ КОМИСИЈЕ**

**\_\_\_\_\_\_\_\_\_\_\_\_\_\_\_\_\_\_\_\_\_**

**Јелена Ивановић**

**ПРЕД**

**САДРЖАЈ:**

**ОПШТИНСКО ВЕЋЕ**

1. Одлука о расподели средстава за суфинансирање пројеката у области јавног нформисања у 2025. години......................................................................................................1
2. Одлука о расписивању конкурса за суфинансирање пројеката производње медијских садржаја у области јавног информисања на територији општине Баточина у 2025. години ........................................................................................................................................2
3. Закључак о усвајању Извештаја о раду Интерресорне комисије (ИРК) за процену потреба за додатном образовном, здравственом и социјалном подршком детету, ученику и одраслом и предложеним и пруженим подршкама за 2024. годину.................................8
4. Решење о измени Решења о образовању Комисије за избор пројеката у култури који се финансирају или суфинансирају из буџета општине Баточина у 2025. години ...............18

**ИЗБОРНА КОМИСИЈА**

1. Решење о додели мандата.......................................................................................................19

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Издавач: Скупштина општине Баточина**

**Уредник: секретарка Тања Вукојевић**